Védőnői Szolgálat beszámolója

A védőnői szolgálat Szada 1 körzetét Nyilas-Kádas Judit látja el, tisztán területi védőnői feladatokat, a 2 körzetet Hódi Edit látja el vegyes körzetként, azaz területi és iskolavédőnői feladatokat is ellátja.

A két körzet gondozotti létszámának alakulása 2021.08.05-én:

várandós: 40 fő, ebből veszélyeztetett: 19 fő, eü:18 szoc:1

csecsemő: 72 fő, ebből veszélyeztetett: 8 fő, eü: 7 szoc:1

kisded: 154 fő, ebből veszélyeztetett: 17 fő eü:14 szoc:3

kisgyermek: 319 fő, ebből veszélyeztetett: 30 fő eü:25 szoc:5

Összesen 585 főt gondozunk.

A várandós forgalom tanácsadáson: 429 fő + 103 fő online

A gyermekek forgalma tanácsadáson: 761 fő + 293 fő online

Nővédelmi tanácsadáson megjelentek: 29 fő

A veszélyeztetett gyermekek aránya alacsonynak mondható, és elsősorban egészségügyi okokból adódik. A leggyakoribb probléma a mozgás és beszédfejlődés megkésése.

Egy gyermek születésétől iskolába kerüléséig 15 alkalommal vesz részt kötelező védőnői státuszvizsgálaton. Csecsemő és kisded korban a státuszvizsgálatok alkalmával főként a mozgás, szomatikus és értelmi fejlődés nyomon követésén van a hangsúly, míg 3 éves kor felett ezen vizsgálatokat kiegészítve látás, hallás és vérnyomásmérés is történik. Egy-egy státuszvizsgálat időigénye fél óra, bejelentkezéssel dolgozunk. A szűrővizsgálaton kiszűrt gyermekeket a veresegyházi korai fejlesztő központba küldjük kivizsgálásra, fejlesztésre beszédindításra, de a vizsgálatra bekerülés sok esetben nehézségeket jelent a fejlesztő központ túlterheltsége miatt. A családok igyekeznek inkább magán úton igénybe venni a fejlesztéseket, vizsgálatokat.

A gyermekorvosi praxis kialakítását követően döntően a szülők helyi gyermekorvost választják, egyre ritkábban viszik el a környező településekre.

Védőoltások a családoknál időben megtörténnek, kisebb csúszások vannak csak, oltást megtagadó nincs. Szülők a védőnő szolgálattal együttműködnek, látogatást elutasító nincs, bár a rendelet szerint nem is lehetséges.

Várandós MSZSZ-t Dr. Umáthum József látja el minden hónap első keddjén. Ezen lehetőséggel azok a várandósok szoktak élni, akiknek nincs választott magán szülész orvosuk. Folyamatos igény van továbbra is az MSZSZ-re.

Védőnői méhnyakszűrésen 27 fő vett részt.

Szoptatási arány is igen kedvezően alakul.

Az iskola védőnői feladatokat Hódi Edit látja el, az index osztályok (2,4,6,8 osztály) védőnői és orvosi vizsgálata megtörténik, illetve a kampányoltások. Az iskola épületében nincs kialakítva orvosi szoba, így az iskolai szűrővizsgálatok és a kampányoltások a Szabadság utcai tanácsadóban történnek. Iskola létszáma: 462 fő

Az iskolai, óvodai étkeztetés az módszertani útmutatásoknak megfelelő.

A Székely Bertalan Óvoda és Bölcsőde, illetve a szadai Meseház Waldorf Óvoda szűrését Nyilas-Kádas Judit látja el.

Továbbképzések: Nők és családok egészsége konferencia.

Idén esedékes mindkettőnknek a működési engedély megújítása, ami folyamatban van.

A beköltöző kisgyerekes családok száma az építkezésekkel összhangban folyamatosan nő.

Fél védőnői körzet bővítést a számok körbejárása után javasolnánk.

Idén az ez évi költségvetésbe betervezett hallásvizsgáló készüléket beszereztük. Idén szeretnénk még a két műbőr széket áthúzatni, vagy újat vásárolni mivel a folyamatos fertőtlenítéstől a bőr lepergett, ill az egyik szék szakadt.

A COVID-19 járvány második hullámában a státuszvizsgálatok nem maradtak el, személyesen megjelentek a szülők.

Szada, 2021.augusztus 19. Nyilas-Kádas Judit és Hódi Edit